52. ΑΠΟΦΑΣΙΣ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 32176/6225 της 20 Απρ./6 Μαΐου  1966 (ΦΕΚ Β΄ 271) Περί ορισμού των εδρών Ναυτιλιακών Συμβούλων και Ακολούθων. Έχοντες υπ’ όψιν τας διατάξεις του άρθρ. 22 παρ. 5(α) του Νόμ. 4473/65 «περί ελέγχου ναυσιπλοΐας, Επιθεωρήσεως Εμπορικών Πλοίων και άλλων τινων διατάξεων» (ΦΕΚ 102 Α΄), αποφασίζομεν: 1.Έδραι των εις τας Ελληνικάς Β. Πρεσβείας Λονδίνου και Ουασιγκτώνος τοποθετουμένων Ναυτιλιακών Συμβούλων ορίζονται αντιστοίχως αι πόλεις LONDON και WASHINGTON. 2.Έδραι των εις τας κάτωθι Ελληνικάς Β. Πρεσβείας τοποθετουμένων Ναυτιλιακών Ακολούθων ορίζονται οι αντιστοίχως σημειούμενοι λιμένες: Πρεσβείαι: Λονδίνου,Ουασιγκτώνος, Βρυξελλών, Βόννης, Χάγης, Καΐρου, Τόκιο. Έδραι Ναυτιλιακών Ακολούθων: LONDON, NEW YORK, ANTWERP, HAMBURG, ROTTERDAM, PROT SAID, KOBE. Με την 11069/2/81/16 Ιαν.-4 Φεβρ. 1981 (ΦΕΚ Β΄ 73) απόφαση των Υπουργών Εξωτερικών και Εμπορικής Ναυτιλίας, τροποποιήθηκε η άνω απόφαση και ορίστηκε έδρα του Προξενικού λιμενάρχου, που έχει τοποθετηθεί στην Ελληνική Πρεσβεία του Τόκιο, η πόλη του Τόκιο. 